Flavell Te Ururoa: Urgent Debates — Heather Roy—Ministerial Resignation 
Text is incorporated into the Bound Volume 
Flavell Te Ururoa: Urgent Debates — Heather Roy—Ministerial Resignation 
[Sitting date: 18 August 2010. Volume:665;Page:13222. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
 Kia ora Matua. Kia ora huihui tatou katoa. Hei wawahi i taku korero me rere tonu oku whakaaro ki te ahuatanga o te mate e pikautia nei e Ngati Porou. Ko Te Kapunga Matemoana Dewes tera e takoto mai ra i runga i tona marae. Ka mutu ka huri ki Te Tai Hauauru ki a Te Miringa Hohaia tera o nga pou o te ngahau o Parihaka. Koia tera e takoto mai ra. Ki roto i a au o roto i a Te Arawa ko Peri Ngata tera. Tenei kahui mate kua ngaro atu te tirohanga kanohi. Ahakoa kai te korerohia ko te ahuatanga e pa ana ki a ACT i a au e tu nei ko te tikanga o runga i te marae kia korerohia wa tatau mate. Koinei au e tu nei. Me mihi ra ki a ratau. Waiho ratau kia moe kia okioki. Ko ta tatau ko te wananga i nga take o te wa. No reira huri noa i to tatou Whare tena koutou kia ora tatau katoa. Ara ano tetahi korero kai roto i te Ao Maori. 
Ko taua korero e penei ana “Whakatikatika i tou ake marae i mua o te korero mo tetahi atu 
”.  
No reira kare i te tino pai ki a au te korero mo tenei ropu. Kai a ratau o ratau tikanga kai au oku ake tikanga o roto i te Ao Maori. Ko te tikanga o tera korero e penei ana. Kia katia tera momo whiu i te kupu. Anei a Reipa e arai atu e pikau nei e hiki nei i te pu a ka huri mai kia penei mai te pahu mai a kua tukuna. Engari anei ano a ACT ka taea e ia te hiki tana pu ka pahu atu ki a Reipa na runga i te ahuatanga o te tangata Carter. Araano a Reipa hikina tana pu ka huri mai ki a Nahinara ko Richard Worth tera. A ko Nahinara ka hikina ta ratau pu ki a matau o te Pati Maori kare ano tetahi kia puta engari ko te tikanga o taku korero he pera ano te ahua. Tatau katoa o konei he raruraru ka puta i waenganui i a tatau o roto i nga ropu tatau katoa e taea ana e tena e tena e tena o tenei Whare te hiki atu i te pu a ka tukuna atu ki tetahi atu o te Whare Paremata. Koina te tikanga o tera korero “Whakatikatika i tou ake marae i mua o te korero mo tera 
”. 
 No reira anei au e ki nei a he raruraru ano ra kua pahu ake i roto i te Pati Maori nga marama kua hipa ake engari tona mutunga mai kua noho piri kua noho tata ka tahi. 
Ka rua ko nga ahuatanga o tena ropu o tena ropu kai a koutou tera. No reira kai te ahua whakaae atu ki te korero o te tumuaki te kaiarahi o nga Kakariki me tana korero ko nga korero o tenei ropu ko matau ko te ki atu kai a ratau te tikanga. Me te mohio ano hoki mena ka tu mai ratau ki a au a Pati Maori ka ki atu e ki e ki e noho e tau ki raro. Kare matau e paku whakaae atu kia riro ma tetahi atu matau e kohete mena kare ratau i te mohio ki nga nekeneke o roto i a matau. No reira he paku korero tera no roto i te Ao Maori kia kore tetahi e noho i te rangirua. 
I te mea ko te wahine nei he wahine pai. He wahine pai a ia. He wahine o roto i te tane o he uauatanga tera i etahi wa. Ki te noho te wahine i waenganui i nga kahui tane he ahua uaua. No reira kua noho au kua mahitahi au me tera o nga wahine he wahine pai i kaha nei ki te mahi i tana mahi me te tumanako ia ka hoki mai ki roto i te Whare Paremata. He moumou tera wahine kia tukuna ki te koraha engari kai a ia tonu te tikanga. Ko ta matau ko te Pati Maori ko te ki atu kei konei matau hei hoa haere mo te ropu Nahinara he wa tona pea e kua noho hei hoa haere mo tetahi atu. Ko wai ka mohio? Engari tenei wa ko ta matau titiro kaua mo naianei tonu nei kaua mo apopo kaua mo atahira kai te titiro ke matau mo nga tau kai mua noa atu i te aroaro. 
Ehara i te mea kei te rata atu au matau o te Pati Maori ki nga kaupapa katoa e whai haeretia e te Ropu ACT kao kao. Ko ta ratau ko te ki kaua a Maori nei e noho i runga i te kaunihera o Tamaki. Tino kawa matau ki tera whakaaro. Tino kawa. Kare matau i paku whakaae atu ki tera. He aha i pera ai tana korero? Na te ahuatanga o te “democracy”. E ki e ki. Ko tana korero “one person one vote” 
.  
Ha te mutunga mai ka tae mai te ropu nei i raro i te aha? I raro i te MMP. Kaua i runga i te ahuatanga o te one person one vote 
.  
No natata nei kua puta nga korero nga whakawhiu nga whakahe mo te ahuatanga o nga whakataunga kereme. Kua tae mai nga iwi ki roto i nga pakitara o te Whare nei kua hara mai i runga i te humarie kua tae mai na runga i te hiahia kia whakatau i wa ratau kereme i raro i te Tiriti o Waitangi. He aha te mahi o te ropu nei? E karawhiuwhiu haere i etahi korero ki te ahuatanga o te Ao Maori. No reira koinei au e ki nei kai te ahua noho kawa au ki etahi o nga korero o tenei ropu. 
I tona mutunga mai ko nga mahi e mahia nei e ratou kai a ratau te tikanga. Penei i a au ko nga mahi o te Pati Maori kai a matau te tikanga. Me penei rawa te korero he pai ke na runga i te ahuatanga o nga korero kua puta i te ra nei he pai tonu te noho hai hoa haere ki te noho hai hoa riri. I tona mutunga he wa tona a he rangi ataahua tenei rangi he ra tona e kai te po uriuri kai te po tangotango te ngakau. Na runga i te aha? Na runga i te mea e kore etahi o nga tumanako o roto i te Pati Maori i eke ki nga taumata e wawatatia ana. Hoi ano koinei te ahuatanga o te noho i tenei Whare Paremata. Engari i tona mutunga mai ki te noho i tera taha o te Whare e kua rongo au i tera momo noho. Kare au e tino rata atu ki tera momo noho i te mea i tona mutunga mai ko tau he whiu i te kohatu i etahi wa ka hoki mai te kohatu ki te pao i te upoko. Koinei te mate o te noho hei hoa riri. 
Ka noho ki konei ahakoa pai mai kino mai i tona mutunga na runga i te ahua o tenei mea o te korero ka whiriwhirihia nga painga mo to ropu i tona mutunga mo te Pati Maori mo te iwi Maori. 
No reira e ki ana tetahi korero i roto i te Ao Maori: “Ko te kai o te rangatira he korero” 
. 
 No reira koinei ta matau me te Ropu Nahinara he korero he wananga he whakawhitiwhiti whakaaro he kohete he amuamu he kohumuhumu engari i tona mutunga mai ko te whakatau ka puta i waenganui i a maua koia tera. Ko te ahuatanga o ta Nahinara ki a ACT kai a ratau tera. Kati kua rahi tenei. 
Koinei te ahuatanga o te Pati Maori me ta matau ki nei e waiho ake tenei ropu ki a ia ano ka waiho ake nga raruraru nga painga nga kino nga ahua reka o te Pati Maori ki a matau. Kai te titiro matau ki te paerangi ki nga tau kei mua i te aroaro kia eke ki te taumata e wawatatia nei e te Ao Maori. No reira Mr Speaker e te Whare huri noa i to tatau Whare tena koutou tena koutou kia ora tatau. 
[ 
Greetings Mr Speaker and greetings to us all. As I open my address my thoughts immediately go to the death borne by Ngati Porou—that is Te Kapunga Matemoana Dewes lying in state on his marae. Next I turn to the west to Te Miringa Hohaia one of the pillars of the Parihaka International Peace Festival; he is the one lying there in state. Within my own region of Te Arawa that is Peri Ngata lying there—this assemblage of the dead lost and no longer to be seen. Even though we are debating the situation of ACT the protocol on the marae as I stand here is that we must acknowledge our deaths. This is why I am standing here. Acknowledging them is a must for me. Allow them to slumber and rest there. Our task is to debate the issues of the day. So to you collectively throughout our House I extend salutations to you and to us all.  
There is an aphorism in Maoridom: “Put your own marae in order before telling others to sort out theirs”. I am not really at ease commenting on that party. It has its own protocols and I have mine from a Maori perspective. This statement means that we desist from throwing that kind of talk about. Here is Labour defending carrying and raising the gun turning it in this direction so it bangs this way and then firing it. But here is ACT as well. It is able to raise its gun and fire it at Labour because of the situation of that man the Hon Chris Carter. There is Labour again: it raises its gun turns it towards National here and bang that is Dr Richard Worth done for. National in turn raises its gun and aims it at us of the Maori Party. We have not lost anyone yet but what I am implying has the same outcome. If a problem wells up amongst ourselves in our party—and it applies to us here—we can all each one of us in this House lift up the gun and fire it at someone else. That is the meaning of the aphorism “Put your own marae in order before telling others to sort out theirs”. What I am alluding to is that we too had a problem which blew up within the Maori Party in the past months but at the end of it all we have remained tight close and united.  
That is one issue. The second one relates to situations that arise within each party. It is totally for them to deal with. So I agree somewhat with the statement by the co-leader of the Green Party when he said that what that party is saying is endorsed by the Greens because it is its right. Mind you if they get up and tell me what the Maori Party should be doing my response would be “Is that so? Take a seat and settle down.” We would never agree to others taking us to task if they do not know how we operate internally. Not one bit. That is a little bit of advice from a Maori way of looking at things so that no one is confused.  
Because this woman is a good one; she is fine. She sits amongst males but can be difficult at times. To live in a male environment can be difficult. However I have experienced it; I have worked alongside her and she is good. She works hard at carrying out her responsibilities. The hope is that she comes back into the House. It is a waste for that woman to be left out in the wilderness but the obligation is still with her. We of the Maori Party say that we remain here as a coalition partner with the National Party but there may come a time when it is with someone else. Who knows? But at this time we are not just looking for now for tomorrow or whenever but for the distant future.  
It is not as though I am or we of the Maori Party are satisfied with all the policies the ACT Party is running—no no. They advocate that Maori people should not be represented on the Auckland Council. We find that idea very distasteful—not palatable at all. We do not agree with that at all—not one bit. What prompted that? Because it is “democracy”. Yeah right! “One person one vote” is what the member goes on about. So in the end how did that party get here and under what banner? It was under MMP—not under the one person one vote principle.  
Remarks sanctions and objections about settlement claims have appeared recently. Tribes have arrived here within the confines of this Chamber in all modesty and with the desire that their claims under the Treaty of Waitangi be settled. So what is that party doing? It is giving anything to do with Maoridom a real bash. That is why I am saying that some statements by that party leave a bitter taste in my mouth. But in the end what they do in their party is their business; that is their right. And what we do in the Maori Party is ours to deal with. We have that right as well. However I must concede that on the basis of what came out of the speeches today it is somewhat comforting to be a coalition partner and not in Opposition.  
At the end of it all there will be a time when today is a beautiful day and another time when one experiences the dark and gloomy side of being here. Why? Because some aspirations within the Maori Party will not be achieved to the level desired. However that is the situation of being here in this Chamber. In the end being on that side of the House—and I have been there—is an experience that is rather disconcerting because the role of an Opposition is to throw stones. At times the stone will fly back and hit you on the head. That is the trouble with being in Opposition.  
But when you sit here on this side despite the good and bad times one is able to negotiate through the power of talk what would ultimately be for the benefit of the Maori Party and the Maori people.  
There is a proverb in Maoridom:“Talk is sustenance to the chief”. That is us and the National Party—talking holding discussions exchanging views scolding whispering. The decision that emerges between us at the end of it becomes a final and joint one. What National and ACT arrive at between them is theirs. Enough said. That is sufficient.  
The situation as far as the Maori Party is concerned and we say again is to leave that party to deal with what is rightfully theirs to sort out. The problems and the benefits and the bad and the delightful that concern the Maori Party should be left for us to address. We are looking at the distant horizon and to the years ahead when Maoridom reaches the desired pinnacle. To you Mr Speaker and to everyone throughout our House greetings greetings and greetings to us all 
.]